SHBA: Lobizmi, një aktivitet që i nënshtrohet rregullave të forta
Në Amerikë ekzistojnë ligje dhe rregulla etike për të kontrolluar lobizmin, që ai të mos bëhet burim korrupsioni
Dhoma e Përfaqësuesve e Kongresit amerikandhe Senati krijojnë ligje të cilat shndërohen në politika dhe rregulla që duhen zbatuar. Pikërisht me këtë ka të bëjë edhe termi “lobizëm”. Lobizmi është praktika e përpjekjes për të ndikuar tek rezultati i ligjeve në Kongres dhe vendimeve që merren nga Dega Ekzekutive. Ekzistojnë ligje, të cilat rregullojnë lobizmin, si dhe rregullat etike për anëtarët e Kongresit dhe administrates. Profesori Mark Rom i Universitetit Xhorxhtown, flet për të ashtuquajtura “gardhe”, apo pengesa, të cilat përcaktojnë kufijtë e lobizimit. Ai thotë: Mediat dhe grupet monitoruese të qytetarëve po ashtu ndjekin me kujdes mënyrën e kryerjes së lobizimit. Një prej këtyre vëzhguesve është Ken Vogel, i gazetës Politico në Washington, i cili thotë: Një aktivitet i kësaj natyre mund t’i çojë deri në burg anëtarët e Kongresit. Kongresmeni Randy “Duke” Cunningham, nga San Diego i Kalifornisë, u dënua me më tepër se 8 vjet për komplot në marrje rryshfeti dhe disa akuza të tjera. Ai kërkoi favore nga një kontraktor i mbrojtjes, përfshi një jaht luksoz. Një tjetër kongresmen, Bon Ney, nga shteti i Ohios, u dënua me 30 muaj burg, për korrupsion, lidhur me lobistin Jack Abramoff. Në shkëmbim për favoret e tij, zoti Abramoff e mori Bob Ney-in në një udhëtim për të luajtur golf në Skoci dhe arriti të kontrollojë kontributet e fushatave për të. Lobizimi ka të bëjë edhe me çështje etike, hyrja e vendimmarrësve në rradhët e lobistëve dhe e kundërta. Kritikët e quajnë këtë një “derë që rrotullohet”, e cila i lejon ish-ligjvënësit dhe vendimmarrësit qeveritarë që të kenë ndikim të veçantë tek ligjet dhe rregullat. Me të vërtetë, një studim i ri i gazetës Washington Post arrin në përfundimin se 3 nga 4 lobistë të industrisë së naftës dhe gazit, punonin më pare në qeverinë federale, shumë prej tyre në pozita rregullatore. Lobisti Nicholas Allard i firmës Patton Boggs flet për praktikën e ndryshimit të vendeve të punës mes zyrtarëve qeveritarë dhe lobistëve. Ai thotë: Në fjalimin e tij drejtuar popullit amerikan këtë vit, Presidenti Obama tha se “Ne nuk i kemi përfshirë lobistët në poste që kanë të bëjnë me formulimin e politikave, apo në komisionet e bordeve federale”. Pavarësisht nga kjo, disa lobistë janë duke punuar në administratën e presidentit Obama, në bazë të disa përjashtimeve të urdhërit të Presidentit.